*Република Северна Македонија*

 *Општина Штип*

 *Број 09 – 7090/1*

 *25.11.2022 година*

 *Ш т и п*

ПРЕДЛОГ - ПРОГРАМА

 ЗА ЕДНАКВИ МОЖНОСТИ НА ОПШТИНА ШТИП ЗА 2023 ГОДИНА

Годишната програма за еднакви можности на Општина Штип за 2023 година е документ со кој се планираат годишните активности на општината на полето на еднаквите можности за жените и мажите за 2023 година. Согласно Законот за еднакви можности на мажите и жените, општината има обврска да го почитуваат принципот на еднаквите можности и да ги почитува и унапредува еднаквите можности на жените и мажите и да презема основни и посебни мерки кои произлегуваат од овој Закон и да изработува годишен план за спроведување на овие мерки.

Почитувајќи го принципот на еднакви можности, локалната власт може да направи значајни промени и поместувања кои ќе доведат до подобра положба на жените во општината, при тоа правејќи анализи за родовата рамноправности детектирајќи ги слабостите, подобрувајќи го пристапот на жените и останатите маргинализирани групи граѓани до инфраструктурата; подобрувајќи го планирањето и употребата на земјиштето; зголемувајќи го промовирањето на жените на раководните функции и добрите работни места; промовирајќи го спортот и рекреацијата кај женската популација, подобрувајќи го пристапот на жените и останатите социјално ранливи категории и маргинализирани групи до здравствените и социјалните услуги.

Поаѓајќи од основните принципи и заложби кои произлегуваат од Стратегијата за родова еднаквост на Општина Штип 2021-2025 год. во периодот од 5 до 20 октомври 2022година беше распишан Јавен повик со кој беа повикани сите заинтересирани здруженија и фондации кои во својата сфера на интерес и работа ја имаат родовата рамноправност, да се пријават со свои активностио со кои ќе бидат вклучени во Програмата за еднакви можности за 2023 година. Врз основа на добиените предлози, и врз основа на веќе востановени практики и активности на КЕМ и координаторот за еднакви можности, согласно Законската регулатива, беше одржан состанок на Интерсекторската група за родова еднаквост и состанок на Комисијата за еднакви можности при Советот на Општина Штип, при што беше составена Годишната програма за еднакви можности на Општина Штип за 2023 година со следниве активности:

1. Обука за булинг во основните училишта на тема ,, Биди другар, а не насилник почитувај ги вредностите на другите“ активност која ќе се реализира во соработка со Отсекот за превенција при СВР Штип и НВО ЕХО;
2. Состаноци на Локално координативно тело за заштита од дискриминација на Општина Штип, по основ на поднесени претставки до телото и согласно потребите;
3. Состаноци на интерсекторска група на Општина Штип за родова еднаквост со цел унапредување на состојбите на планот на родовата рамноправност во Општина Штип;
4. Прибирање и поделба на податоци според пол и нивно тековно ажурирање во надлежност на општинската администрација;
5. Реализирање на проект : „Подигање на свеста на средношколската младина за опасностите СПБ во насока на превенција на истите“, проект кој се реализира повеќе години во рамки на Програмата за еднакви можности на Општина Штип;
6. Обуки за запознавање на придобивките што се нудат преку мерките од Оперативниот план на АВРМ и неговите компоненти кои се фокусираат на самовработување, вклучувајќи и лица со попреченост, како и работилници и обуки за стручни занимања со цел зголемување на вработливоста на млади жени, преку стекнување на вештини за изготвување на персонална биографија – ЦВ - (Ciriculum vitae) и пополнување на апликации за вработување и самовработување (согласно Јавен повик );
7. Обуки преку практични вежби во кик - бокс за жени и девојчиња кои претходно не би учествувале во ваква програма или пак биле жртви на родово-базирано насилство, со цел стекнување на вештини за самоодбрана и зголемување на нивната самодоверба (согласно Јавен повик );
8. Обезбедување на сет на неопходните услуги за жени и девојки изложени на секаков вид насилство преку поддршка на функционирањето на Центарот за интегративен пристап до неопходните услуги за жени и девојки изложени на секаков вид на насилство за периодот од 6 месеци за идната 2023 година и организирање и реализирање на промотивен настан за резултатите од функционалниот модел за мултисектоскиот интегративен пристап во рамки на 16 дневна меѓународна кампања за борба против родово базирано насилство во периодот од 25 ноември до 10 декември (Согласно јавен повик);
9. Унапредување на психо-физичкото здравје и социјализацијата на жените од Општина Штип преку спортско-рекреативни антистрес тренинзи и едукативни работилници за здрави животни стилови (Согласно јавен повик)
10. Унапредување на знаењата на жените Ромки од Штип за можностите за вработување кои ги имаат (согласно Јавен повик );

 Програмата за еднакви можности на Општина Штип за 2023 година ќе се финансира од буџетот на Општина Штип. Со програмата е предвидено да се потрошат средства во износ 428.100 денари.

|  |  |  |  |  |  |  |  |
| --- | --- | --- | --- | --- | --- | --- | --- |
| **Проблеми/ризици** | **Облици на делување** | **Програма/****проект** | **Времетраење****Денови/месеци** | **Буџет на****проектот**-**денари/за една година** | **Одговорни за имплементација/****Партнери** | **Извори на****финансирање** | **Индикатори** |
| Зголемен број на случаи на насилство (булинг) меѓу учениците во основните училишта | Едукативни предавања за намалување на булингот во училиштата. | „Биди другар, а не насилник- почитувај ги вредностите на другите“ | Септември – октомври 2023 | Не се потребни финансиски средства | Вработени во Отсек за превенција при СВР ШтипКоординаторка за еднакви можностиЗаменик координаторка за еднакви можности | Не се потребни извори на финансира-ње | Број на ученици поделени по пол кои имаат посетено обука за булинг |
| Постоење на случаи на дискриминација на Локално ниво  | Одржување на состаноци на ЛКТЗД за разгледување на претставки од граѓани за случаи на дискриминација. | „Штип-Општина без дискриминација “ | Јануари – декември 2023 год. | Не се потребни финансиски средства | Координаторка за еднакви можности на Општина Штип,Заменик координаторка за еднакви можностиЧленови на ЛКТЗД | Буџет на Општина Штип | Записници од одржани состаноци на ЛКТЗДБрој на поднесени претставки до ЛКТЗД поделени по пол |
| Потреба од координација на општинските служби за родова еднаквост, | Состаноци на интерсекторска група на Општина Штип за родова еднаквост | Разгледување на Годишен буџет на Општина Штип, Годишни програми и извештаи на сектори и одделенија на Општина Штип како и на институции под надлежност на општината, | Јануари-декември 2023 | Не се потребни финансиски средства | Координаторка за еднакви можностиЗаменик координаторка за еднакви можностии членови на интерсекторска група за родова еднаквост | Не се потребни финансиски средства | Број на одржани состаноци на интерсекторска група за родова рамноправностБрој на разгледани програми и планови, број на родови интервенции и сугестии во планови и програми |
| Потреба од прибирање на родово разделени статистички податоци од општински сектори, одделенија и од институции во надлежност на општината | Прибирање и поделба на податоци според пол и нивно тековно ажурирање во надлежност на општинската администрација | Родова статистика услов за родово одговорна општина | Јануари-декември 2023 | Не се потребни финснсиски средства | Општинска администрација | Не се потребни финансиски средства. | Ажурирана база на родово разделени податоци |
| Недоволна запознаеност на младите од средните училишта во општината со опасностите од сексуално преносливите инфекции | Анкета за познавањата на младите во средните училишта за СПИБ, предавања за СПИБ во сите средни училишта, повторно анкетрање | „Подигање на свеста на средношколската младина за опасностите СПИБ во насока на превенција на истите“ | Октомври -декември 2023 | Изготвување на анкетни листови, анкетирање и анализа на резултати – доктори од ЦЈЗ**2 x 8.000 ден.(16.000)**Предавања во сите средни училишта од доктори од ЦЈЗ**2 x 12.000 ден. (24.000 ден)****Вкупно 40.000 ден.** | Доктори – епидемиолози од ЦЈЗ ШтипКоординаторка за еднакви можности,Заменик координаторка за еднакви можности | Буџет на Општина Штип | Број на ученици разделени по пол кои се анкетирани и запознати со ризиците од СПИБ и превенцијата од нив |
| **Проблеми/ризици** | **Облици на делување** | **Програма/****проект** | **Времетраење****Денови/месеци** | **Буџет на****проектот**-**денари/за една година** | **Одговорни за имплементација/****Партнери** | **Извори на****финансирање** | **Индикатори** |
| Недостиг на знаења на млади, невработени жени за аплицирање за работа | Обуки за запознавање на придобивките што се нудат преку мерките од Оперативниот план на АВРМ и неговите компоненти кои се фокусираат на самовработување, вклучувајќи и лица со попречениост , како и работилници и обуки за стручни занимања со цел зголемување на вработливоста на млади жени, преку стекнување на вештини за изготвување на персонална бигорафија – ЦВ - (Ciriculum vitae) и пополнување на апликации за вработување и самовработување  | ,, Запознај ги ИТ алатките за он-лајн аплицирање за работа | Јануари-февруари 2022 | Организирање на три работилници на млади, невработени жени за : пишување на ЦВ, мотивациско писмо, барање на работа, апликација за работа, интервју за работа : **7.650 ден.**Кафе средба со претставници на локални бизниси, работодавачи: **4.500 ден.**Коперски и принтерски услуги**2.000 ден.**Дизајн и печатење на банер **3.600 ден.**Дизајн и печатење на постери **750 ден.**печатење на 100 пенкала **1.500 ден.**Надомест за проектен координатор : **10.500 ден.**Надомест за проектен асистент :**4.500** **ден.****Вкупно: 35.000 ден.** | Претставници од НВО„Здружение за социјална инклузија и доживотно учење - НЕЦИ“(согласно јавен повик)Координаторка за еднакви можности,Заменик координаторка з еднакви можности,испорачувачи на ИТ- обукисогласно јавен повик)Меѓуопштински центар за социјална работа. | Буџет на Општина Штип(предлог активности по јавен повик) | 60 обучени жени од различи (ранливи) категории |
| Постоење на насилство врз жени и девојки  | Обуки преку практични вежби во кик - бокс за жени и девојчиња кои претходно не би учествувале во ваква програма или пак биле жртви на родово-базирано насилство, со цел стекнување на вештини за самоодбрана и зголемување на нивната самодоверба | Камп за самоодбрана - прекинување на циклусот на насилство преку самоодбрана – Safe space | Тренинзи во кик бокс со инструктор за самоодбрана  | Хонорар за инструктор за 12 тренинзи во месец мај(по 2.000 денари од трениниг)**Вкупно: 24.000 ден.** | Инструктор од Кикбокс Клуб „Гладијатор“ | Буџет на Општина Штип(предлог активности по јавен повик) | 20 обучени жени |
| Недоволен интерес на девојчињата и момчињата за изучување на нетипични образовни профили | Информирање на ученици кои го завршуваат основното образование за можностите кои ги нудат нетипичните образовни профили | „Каде се гледам по основното образование“ | Мај 2023 | Не се потребни финансиски средства | Ангажирање на професори од средните училишта за промовирање на различните профили | Не се потребни финснсиски средства | Зголемен процент на запишани ученици од помалку застапениот пол во одредена струка |
| Потреба од помош и поддршка на жртви на родово-базирано насилство согласно законската регулатива | Бесплатна правна помош,Психосоцијална поддршка,Поддршка за економско јакнење на жените и девојчињата жртви на родово-базираното насилство,Ресоцијализација,Реинтеграција на жртвите.Организирање на јавна трибина за членовите на Мултисекторскиот тим за борба против насилство врз жени | „Обезбедување на сет на неопходните услуги за жени и девојки изложени на секаков вид насилство преку поддршка на функционирањето на Центарот за интегративен пристап до неопходните услуги за жени и девојки изложени на секаков вид насилство за периодот од 6 месеци за 2023 година“ | За 6 месеци во текот на целата година 2023, согласно потребите на Центарот за Интегративен пристап | Финансирање на трошоци за работа на Центар за интегративен пристап (закупнина на канцеларија и режиски трошоци за шест месеци- **39.000** ден.Хонорар за ангажирање на координатор на Центар за интегративен пристап за 6 месеци по 6.700 ден. - **40.200 ден.**Хонорар за ангажирање на правник за 6 месеци по 6.700 ден. - **40.200 ден.**Хонорар за ангажирање на психолог/социјален работник за 6 месеци по 6.700 ден.- **40.200 ден.**Организирање на промотивен настан како дел од Кампања за борба против родово базирано насилство: **15.000 ден.** **Вкупно:** **174.600 ден.** | Претставници од НВО сектор - ЕХО (согласно јавен повик) | Буџет на Општина Штип(предлог активности по јавен повик | Обезбедени услуги за бесплатна правна помош, психосоцијално советување и поддршка, како и економско зајакнување, ресоцијализација и реинтеграција на најмалку 40 жени жртви на насилство и семејно насилство |
| Постоење на хроничен стрес и појава на дијабетес и дебелеење поради недостаток од физичка активност | Организирање на вежби за ослободување од стрес во природа. | „Ослободи се од стресот “- подобрување на  | февруари- јуни 2023септември-декември 2023 | Ангажирање на инструкторка за спортско – рекреативни тренинзи за 9 месеци – **по 12.000 ден.**Вкупно 108.000 ден.Одржување на две работилници за утврдување на БМИ индекс и техники за релаксација : **8.000 ден.****Вкупно : 116.000 денари** | Претставници од НВО сектор - ЗГ ЕХО (согласно јавен повик) | Буџет на Општина Штип (предлог -активности по јавен повик | Број на организирани спортски активности и број на присутни жени на спортско-рекреативните активности.  |
| Недоволна запознатост на жените Ромки за можностите за вработување | Обуки за унапредување на знаењата на жениет Ромки за можностите за вработување кои ги имаат | „Жени Ромки-претприемачи“ | Два последователни месеци во 2023 година во кои ќе се реализираат две обуки | Медиумска кампања за два месеци по 600 денари да биде: **1.200** ден;Координатор на проект за 2 месеци по 6.700 ден. вкупно: **13.400** ден;Едукатор за 2 обуки по 6.000 ден, вкупно: **12.000** ден.Локален транспорт (такси) за 2 месеци по 800 ден. вкупно: **1.600** ден.Храна и освежување на 2 работилници во кои ќе има 13 учеснички (10 слушателки на обуката и 3 претставници од здружението), значи 26 порции, по 300 ден. вкупно : **7.800**  ден.;Материјали за двете работилници 2 по 1000 ден. вкупно **2.000** ден.Трошоци за сертификати 10 по 50 ден. **500** ден.**Вкупно: 38.500** **ден** | НВО „Черења“ - Штип | Буџет на Општина Штип(предлог активности по јавен повик | 10 обучени жени Ромки -  |
|  |  |  |  | **ВКУПНО :****428.100 ден.** |  |  |  |

Изготвил:

координаторка за еднакви можности

на Општина Штип Снежана Санева

Контролирал:

Секретар на Општина Штип

Вишна Шорова Ангелова

 **Градоначалник на Општина Штип**

 **Иван Јорданов**